Lørdag aften blev fire danskere lotto-millionærer. To af dem er nordjyske. En af dem vandt en million over på sin telefon via millionærgarantien. Den anden ramte jackpot. Frederikshavneren, der havde købt sin kupon ved tankstationen Q8-Service i Frederikshavn, ramte nemlig den helt rigtige talkombination, som udløser en præmie 16 millioner kroner. Men en anden, en midtjyde, havde samme talkombination, og derfor måtte præmiepuljen deles. Begge vindere får derfor en præmie på otte millioner kroner af Danske Spil. Den sidste vinder var også over millionærgarantien. Her var det en midtjyde, der løb med posen med penge. - Det er altid dejligt at se så mange vindere af vores lotterier – også selvom vi er vant til det, da der hver evig eneste uge kommer flere, nye millionærer til. Det kan være en stor omvæltning fra den ene dag til den anden at få millioner af kroner ind på kontoen, og derfor gør vi meget ud af at give specialiseret rådgivning til dem, der er så heldige. Det gør vi for at sikre, at vinderne får taget godt hul på den nye tilværelse som millionær eller endda multimillionær, siger Malene Mølgaard, som er administrerende direktør i Danske Lotteri Spil.
Lørdag aften var der nok lidt ekstra penge at snolde for.